น้ำสีขาวขุ่นๆ ไหลจากช่องคลอดถึงขา มันจะอันตรายไหมคะสำหรับคนที่กำลังท้องอยู่
สวัสดีค่ะ หากตั้งครรภ์ได้หลายเดือนแล้ว และมีน้ำไหลออกจากช่องคลอด โดยเป็นน้ำออกใสๆ ไม่เหนียว ไหลออกมาจนทำให้กางในเปียกแฉะ หรือไหลลงขาได้ ก็น่าจะเป็นน้ำคร่ำ ซึ่งอาจทำให้เกิดการคลอดก่อนกำหนด ดังนั้น แนะนำควรรีบไปพบสูติ-นรีแพทย์โดยเร็วค่ะ แต่หากน้ำที่ออกมา ไม่ได้มีลักษณะใส โดยเป็นสีขาวแบบขุ่น และไม่ได้ออกมาปริมาณมาก ไม่ได้ทำให้กางเกงในเปียก ก็อาจเป็นตกขาวได้ ซึ่งก็ไม่ได้อันตรายอะไร แต่โดยปกติ ตกขาวจะค่อนข้างเหนียวและไม่น่าไหลมาจนถึงขาได้ ดังนั้น หากไม่แน่ใจว่าเป็นน้ำคร่ำหรือตกขาว ก็ควรไปพบแพทย์เพื่อตรวจค่ะแต่หากเพิ่งตั้งครรภ์ไม่กี่เดือน เช่นยังอยู่ในช่งไตรมาสแรก คือ 1-3 เดือนแรก น้ำที่ไหลออกมา ก็ไม่น่าใช่น้ำคร่ำ แต่อาจเป็นตกขาว ซึ่งเป็นอาการที่พบได้ขณะตั้งครรภ์ ซึ่งหากตกขาวที่ออกมา ไม่ได้มีกลิ่นเหม็นผิดปกติ ไม่มีแสบหรือคันช่องคลอด ก็ไม่ได้ผิดปกติอะไรค่ะ แต่หากตกขาวมีกลิ่นเหม็น หรือมีแสบหรือคันช่องคลอดร่วม ก็ควรไปพบแพทย์เพื่อตรวจรักษาค่ะ